Samsara

Samsara ( saṃsāra  "mengembara", "dunia", "penjelmaan; perputaran keberadaan mengelilingi dunia"; juga sengsara) merupakan kefahaman dikongsi dalam agama-agama berasaskan dharma iaitu Hinduisme dan Buddhisme menerangkan keberadaan kehidupan seseorang yang dikatakan dalam suatu kitaran kematian dan kelahiran semula. yang berterusan dan dijangka sehingga mencapai pembebasan menemui hakikat tuhan sama ada melalui muksa, nirwana, mukti atau kaivalya. Hal ini sangat terkait dengan teori karma agama Hindu, dan pembebasan dari Saṃsāra telah menjadi inti pencarian spiritual tradisi India, serta perselisihan dalaman mereka.

Kefahaman

Dalam ajaran Hindu 
Menurut agama Hindu, meskipun atman (jiwa atau diri Sebenar) bersifat sentiasa bebas (Nityamukta), entah bagaimana, ia telah tersangkut dalam kejahilan (avidya). Sangkutan ini, meskipun tidak ada permulaan, ia boleh diakhiri. Avidya menyebabkan atman melihat dunia ini sebagai perkara yang asing daripada dirinya; hal ini dianggap sebagai pengalaman "keduaan"  (dvaita) dalam falsafah India). Avidya memberikan ilusi bahawa dunia dan benda-benda hidup adalah dibezakan daripada atman. Kejahilan ini seterusnya melahirkan kama atau keinginan dalam minda, maka, ia ingin mendapatkan apa yang disukai atau menjauhi sesuatu yang tidak dikehendaki. Bagi memenuhi kama yang tidak terhingga, jiwa terpaksa lahir semula. Proses kelahiran dan kematian yang berulang kali ini dikenali sebagai samsara.

Dalam ajaran Buddha

Rujukan